**TÁJÉKOZTATÁS**

**KESZTHELY ISKOLAI ÉTKEZÉSI TÉRÍTÉSI DÍJ FIZETÉS VÁLTOZÁSAIRÓL**

**2017. szeptember 1-től** változás lép életbe Keszthely város iskolai étkezési térítési díj fizetésében.

Az étkezési térítési díj szedése minden oktatási intézményben előre történik, az adott intézményben, előre közölt időpontban.

A pénztári órákon kívüli befizetésre már csak banki pénztári befizetéssel vagy átutalással vagy postai utalvánnyal (sárga csekk) lesz lehetőség.

Amennyiben az étkezési térítési díj fizetésre kötelezettnek gyermeke után 30 napon túli hátraléka keletkezik, az étkezés biztosítása gyermeke részére a rendelet értelmében megszűnik.

A 100 %-os, illetve 50 %-os támogatásra való jogosultságot igazoló dokumentumokat minden tanév elején ismételten be kell nyújtani mindaddig, amíg a kedvezményre való jogosultság fennáll. Az igazolások határidőig történő benyújtása a szülő felelőssége. Az igazolások hiánya illetve késedelmes benyújtása esetén 100 /-os térítési díjat kell fizetni.

A változásokkal kapcsolatos részletes tájékoztatás megtalálható az iskolákban kifüggesztve, az iskolák honlapján, illetve Keszthely város honlapján.